Lönnrot-opisto

Lönnrot-opisto oli Työtehoseuran Sammatin toimipiste  Werlanderintie 170:ssä. Opisto perustettiin 1897 Elias Lönnrotin testamenttilahjoituksella. Opisto koulutti matkailu- ja ravintola-alalle. Se oli yksi osa Työtehoseuran TTS koulutus -nimistä oppilaitosta. Oppilaitoksen toiminta lopetettiin 1.9.2016. 

Opiston yhteyteen perustettiin Eliaksen yrttitarha, joka vaali Elias Lönnrotin perinteitä ja on lopetettu.

Koulun nimi on vaihtunut useaan otteeseen:
 Elias Lönnrotin emännyyskoulu 1897–1948
 Elias Lönnrotin emäntäkoulu 1949–1987
 Elias Lönnrotin kotitalousoppilaitos 1988–2001
 Työtehoseuran Lönnrot Opisto 2001-2016

Vuonna 2022 koulun rakennukseen tuli vuokralle maaseudun ainoa steinerkoulu Sammatin vapaa kyläkoulu.

Lähteet 

Sammatin rakennukset ja rakennelmat
Lohjan oppilaitokset
Elias Lönnrot